cyanic-selkie/wikianc huggingface dataset:
East Japan Railway Company
Պատմություն
Ընկերությունը հիմնադրվել է 1987 թվականին։
Արտաքին հղումներ
Կատեգորիա:Ընկերություններ Կատեգորիա:Ճապոնական ընկերություններ Կատեգորիա:1987 հիմնադրումներ Ճապոնիայում Կատեգորիա:1987 հիմնադրված երկաթուղային ընկերություններ
Արենց
Արենց, Հարենց, գյուղ Արևմտյան Հայաստանի Մոկք նահանգի Մոկք գավառում։ XX դարի սկզբին ուներ ավելի քան 100 հայ բնակիչ։ Հիմնականում զբաղվում էին երկրագործությամբ և անասնապահությամբ։ Արենցում կար քարաշեն եկեղեցի (Սբ․ Աստվածածին)։ Արենցի բնակիչների մեծ մասը զոհվեց 1915 թվականի Մեծ եղեռնի ժամանակ։ Նրանցից մի քանիսին միայն հաջողվեց անցնել Արևելյան Հայաստան ։
Ծանոթագրություններ
Կատեգորիա:Արևմտյան Հայաստանի գյուղեր
Ռոբերտ Բարնհամ
Ռոբերտ Բարնհամ (Robert Burnham Jr., ), ամերիկացի աստղագետ, առավել հայտնի է իր գրած դասական, եռահատոր Բարնհամի Երկնային ձեռնարկ գրքով ։ Հայտնաբերել է բազմաթիվ աստերոիդներ, որոնցից մեկն է (3397) Լեյլան, ինչպես նաև հայտնաբերել է վեց գիսաստղ։
Բարնհամի պատվին է անվանվել հիմնական գոտու (3467) Բարնհամ աստերոիդը ։
Կենսագրություն
Բարնհամը ծնվել է Չիկագոյում, 1931 թվականին։ 1940 թվականին նրա ընտանիքը տեղափոխվեց Արիզոնա նահանգի Պրեսկոտ քաղաք, որտեղ և նա ավարտեց դպրոցը 1949 թվականին։ Լինելով համեստ մարդ, ուներ քիչ թվով ընկերներ, երբեք չի ամուսնացել, և հիմնականում զբաղվում էր ինքնաշեն աստղադիտակով դիտարկումներով ։
1957 թվականի աշնանը նա դարձավ բավականին հայտնի հայտնաբերելով իր առաջին գիսաստղը։ Այս հանգամանքի շնորհիվ նրան 1958 թվականին աշխատանքի վերցրեցին Լոուելի աստղադիտարան։ Աշխատելով աստղադիտարանում Բարնհամը և իր հետ աշխատող Նորման Թոմասը հայտնաբերեցին ևս հինգ գիսաստղեր (ներառյալ 56P/Սլաութեր-Բարնհամը), և ավելին քան 1500 աստերոիդներ ։
Արտաքին հղումներ
Կատեգորիա:Ամերիկացի աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ
Շոն Քոմս
Շոն Ջոն Քոմս (Sean John Combs, ), հայտնի նաև Փաֆ Դեդդի (Puff Daddy), Դիդդի (Diddy), և Փի Դիդդի (P. Diddy) կեղծանուններով, ամերիկացի ռեփեր, երաժշտական պրոդյուսեր, գործարար և կինոդերասան։
Նախնական ճանաչման հասել է 1990-ականներին` Նոտորիուս Բի Այ Ջիի հետ հաջողված դուետ ստեղծելով։ Դեբյուտային «No Way Out» ալբոմը թողարկել է 1999 թվականին։ Ալբոմը 7 անգամ ստացել է պլատինե կարգավիճակ։ Հաջորդ անհատական ալբոմներն են «Forever» (1999), «The Saga Continues...» (2001) և «Press Play» (2006), որոնք բոլորն էլ հաջող վաճառք են ունենում։
2006 թվականին Քոմսը ստեղծում է Diddy – Dirty Money երաժշտական խումբը։ Խմբի՝ 2009 թվականին թողարկած «Last Train to Paris» ալբոմը ունեցել է բավականին մեծ կոմերցիոն հաջողություններ, ինչպես նաև արժանացել է քննադատների դրական գնահատականին։
Երաժշտական կարիերայից դուրս Քոմսը մեծ հաջողության է հասել նաև նորաձևության ասպարեզում՝ ստեղծելով «Sean John» և «Sean by Sean Combs» հագուստի ապրանքանիշները։
Ըստ «Ֆորբս» ամսագրի 2012 թվականի հաշվարկի՝ Քոմսի զուտ կարողությունը գնահատվում է 550 միլիոն ԱՄՆ դոլար։
Արտաքին հղումներ
Կատեգորիա:Ամերիկացի ռեփերներ Կատեգորիա:Ամերիկացի գործարարներ Կատեգորիա:«Գրեմմի» մրցանակի դափնեկիրներ Կատեգորիա:20-րդ դարի ամերիկացի գործարարներ Կատեգորիա:Հովարդի համալսարանի շրջանավարտներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կինոդերասաններ Կատեգորիա:Բեմական կեղծանուններ
Հրաչուհի Ջինանյան
Հրաչուհի Ջինանյան, դերասանուհի, հաղորդավարուհի, ՀԽՍՀ ժողովրդական արտիստ, Երևանի պատվավոր քաղաքացի։
Կենսագրություն
Հրաչուհի Ջինանյանը ծնվել է 1919 թվականի նոյեմբերի 25-ին, Կոստանդնուպոլիսում։ 1925 թվականին ներգաղթել է Խորհրդային Հայաստան։ 1936-1941 թվականներին սովորել է Երևանի պետական համալսարանի բանասիրական ֆակուլտետում։ 1941 թվականից աշխատել է Հայաստանի հանրային ռադիոյում` որպես հաղորդավար, ապա` խմբագիր և ռեժիսոր։ Երևանի պետական թատերական ինստիտուտի հիմնադրման օրվանից մինչև 2002 թվականը զբաղվել է մանկավարժական գործունեությամբ, երկար տարիներ ղեկավարել բեմական խոսքի ամբիոնը։
Արժանացել է բազմաթիվ պատվոգրերի ու մրցանակների, պարգևատրվել պետական պարգևներով։ 1977 թվականին արժանացել է ՀԽՍՀ ժողովրդական արտիստի պատվավոր կոչման։ 1984 թվականին ստացել է բեմական խոսքի ամբիոնի պրոֆեսորի կոչում։ 2001 թվականին պարգևատրվել է «Մովսես Խորենացու մեդալով»։ 2003 թվականին արժանացել է «Երևանի պատվավոր քաղաքացի» կոչմանը։ Ջինանյանի ստեղծագործական գործունեության մեջ առանձնահատուկ տեղ է զբաղեցնում ասմունքի ժանրը ։
Ծանոթագրություններ
Կատեգորիա:Հայ դերասանուհիներ Կատեգորիա:Հայ հաղորդավարներ
Ալիխան Սմաիլով
Սմաիլով Ալիխան Ասխանովիչ (Смайлов Әлихан Асханұлы ), ղազախստանցի քաղաքական գործիչ, Ղազախստանի Հանրապետության վարչապետի առաջին տեղակալ-Ղազախստանի Հանրապետության ֆինանսների նախարար, Ղազախստանի Հանրապետության վարչապետի ժամանակավոր պաշտոնակատար (2022), Ղազախստանի վարչապետ։ 1994 թվականին ավարտել է Ղազախստանի Ալ-Ֆարաբի անվան պետական ազգային համալսարանը (1994) «Կիրառական մաթեմատիկա» մասնագիտությամբ։ 1996 թվականին Ղազախստանի Նախագահին առընթեր ստացել է պետական կառավարման մագիստրոսի աստիճան Ղազախստանի Հանրապետության մենջեմենթի, տնտեսագիտության և կանխատեսման ինստիտուտի կողմից։
2022 թվականի հունվարի 5-ին Ղազախստանի Հանրապետության Նախագահի հրամանագրով նշանակվել է Ղազախստանի Հանրապետության վարչապետի ժամանակավոր պաշտոնակատար։
2022 թվականի հունվարի 11-ին Ղազախստանի նախագահ Կասիմ–ժոմարտ Տոկաևի հրամանագրով` Ալիխան Սմաիլովը նշանակվել է Ղազախստանի վարչապետի պաշտոնում ։
Կարիերա
Այլ պաշտոններ։
Մրցանակներ
Զինվորական ծառայություն, զինվորական և հատուկ կոչումներ, դասային աստիճաններ՝ «1-ին աստիճանի խորհրդական» դիվանագիտական աստիճան։
Ընտանեկան դրությունը
Ալիխան Սմաիլովը ամուսնացած է, ունի հինգ երեխա։
Ռիկերս
Ռիկերս (Rikers Island), Իստ Ռիվերի քաղաք կղզի, պատկանում է Նյու Յորքի Քուինս և Բրոնսկ շրջաններին։ Կղզում գործում է Լա Գուարդիա օդանավակայանը ։ Խոշորագույն ուղղիչ աշխատանքային գաղութն է աշխարհում, քանի որ ԱՄՆ-ին հարկերի  վճարները միայն այս կղզու հարկատուների կողմից կազմում են  տարեկան 860 մլն դոլար ։ 1884 թվականից ի վեր կղզում սկսեց զարգանալ գյուղատնտեսությունը, որը միտված էր կալանավորների համար սնունդ ստեղծելուն։ 1932 թվականին բացվեց նոր բանտ, որտեղ բանտարկյալների մեծ մասը տեղափոխվեցին Բլեքուել (Blackwell) կղզուց, քանի որ այնտեղ բանտային հաստատությունները վաղուց արդեն խարխլվել էին։ 1970 թվականից մինչև 2005 թվականի դեկտեմբերն ընկած ժամանակահատվածում բանտում առաջացան ոչ ավանդական սեռական կողմնորոշման առանձին միավորներ, սակայն դրանք արագ վերացվեցին` «անվտանգության ապահովման նկատառումներով»։ Բանտարկյալների նկատմամբ դաժան վերաբերմունքների պատճառով մի քանի սկանդալներ հրապարակվեցին, որոնք հասարակության շրջանում առաջացրեցին բողոքի մեծ ալիք և պահանջվեց վերանայել բանտարկյալների նկատմամբ ցուցաբերվող վերաբերմունքը  ։
Ալիխան Սմաիլով
Արտաքին հղումներ
Կատեգորիա:Պետության գործող ղեկավարներ
Ռիկերս
Նկարագրություն
Կղզին ձգվում է հյուսիս-արևմուտքից հարավ-արևելք 2 × 1 կմ ընդհանուր չափսերով։ Կղզին ամբողջությամբ բանտային համալիր է։ Մայր ցամաքի հետ կապվում է կամրջով, որը կառուցվել է 1966 թվականին։ Մինչև կամուրջ կառուցելը այդ կղզի հասնում էին ջրային պտրանսպորտով։ 2009 թվականի մարդահամարի տվյալներով ամբողջ բնակչության թիվը, որոնց մեծամասնությունը բանտարկյալներն էին, կազմում էր 11 350 մարդ։ Կղզում կառուցված շինությունները նախատեսված են 14 հազար բանտարկյալների, 7000 ուժային կառույցի աշխատակիցների և 1500 քաղաքացիների համար։ Մինչև 1954 թվականը կղզու մակերեսը մոտп 0,36 կմ² էր, այնուհետև սկսվեցին կղզու տարածքի ավելացման աշխատանքներ։ 2011 թվականին արդեն կղզին ուներ գրեթե 1,7 կմ² մակերես ։
1965 թվականին բանտային համալիրի հիմնական ճաշասենյակում կախեցին Սալվադոր Դալիի ստեղծած մի նկար, որով կարծես ներողություն էր խնդրում բանտարկյալներից այն բանի համար, որ չկարողացավ անցկացնել արվեստի մասին դասախոսությունը, ինչպես խոստացել էր։ 1981 թվականին նկարը տեղափոխվեց «պահպանման համար» նախատեսված դահլիճ, իսկ 2003 թվականի մարտին փոխարինվեց կեղծ տարբերակով. բնօրինակը գողացվել էր։ Չնայած  այս գործով մեղադրանք էր ներկայացվել չորս աշխատակիցների, բնօրինակն այդպես էլ չհայտնաբերվեց։
Փիթոևներ
Փիթոևներ (Փիթnյաններ), հայազգի դերասանների, ռեժիսորների, թատերական գործիչների ընտանիք։
Եսայի (Իսայի) Եգորի Փիթnյան (1844, Թիֆլիս 1904, Թիֆլիս), թատերական գործիչ։ 1888 թվականին կազմակերպել է Թիֆլիսի Արտիստական ընկերությունը (ընտրվել վարչության նախագահ)՝ կանոնավոր ներկայացումներ տալով ռուսերեն, 1901 թվականից՝ նաև հայերեն ու վրացերեն, իր միջոցներով կառուցել ընկերության թատրոնի շենքը (1888-1901 թվականներ, ճարտարապետներ՝ Կ․ Տատիչև, Ա․ Շիմկևիչ, այժմ՝ Վրաստանի Ռուսթավելու անվան թատրոնի շենքը)։ Եղել է Թիֆլիսի հայ թատերական կոմիտեի հիմնադիրներից (1819), մեծապես նպաստել հայ թատրոնի զարգացմանը։
Ժորժ (Գևորգի) Իվանի Փիթnյան (1884, Թիֆլիս, 1939, Ժնև), դերասան, ռեժիսոր։ 1905 թվականից ծնողների հետ հաստատվել է Փարիզում, ուր ստացել է իրավաբանական կրթություն։ Բեմական առաջին քայլերն արել է հոր կազմակերպած Ռուս արտիստական ակումբում։ 1908 թվականին, վերադառնալով Ռուսաստան, Պետերբուրգում աշխատել է Վ․ Կոմիսարժևսկայայի, ապա՝ Պ․ Գայդեբուրովի և Ն․ Սկարսկայայի ղեկավարած շրջիկ դրամատիկական թատրոններում։ 1912 թվականին կազմակերպել է «Մեր թատրոնը»՝ բեմադրելով Պուշկինի, Լ․ Տոլստոյի, Շեքսպիրի, Մոլիերի և այլոց երկերը, ցուցադրել Ռուսաստանի բազմաթիվ քաղաքներում։ 1915-1922 թվականներին ստեղծագործել Է Շվեյցարիայում, բեմադրել Իբսենի «Հեդդա Գաբլեր» (1915), Բլոկի «Բալագանշչիկ» (1916), Գոգոլի «Ռևիզոր» (1917), Շեքսպիրի «Համլետ» (1920) և այլն։ Ապա ապրել է Փարիզում, ուր ղեկավարել է թատերախումբ, բեմադրություններից են՝ Գորկու «Հատակում» (1922), Պիրանդելլոյի «Վեց գործող անձ հեղինակի որոնումներում» (1923), սովետական դրամատուրգ Վ․ Կիրշոնի «Հրաշալի ձուլվածք» (1931) և այլն։ Փիթnյանը եղել է 1920-1930-ական թվականներին ֆրանսիական թատրոնի խոշորագույն գործիչներից։ Նա հաստատել է պոեզիայով և մարդասիրությամբ տոգորված թատերարվեստ, հանդես եկել հանուն ժողովրդին մոտ թատրոնի ստեղծման։ Փիթnյանի ստեղծագործության բարձունքը եղել է Համլետի դերը (Շեքսպիրի«Համլետ»), որը խաղացել է իր բեմական ողջ կյանքում։ Լինելով Ստանիսլավսկու սիստեմի հետևորդը՝ զարգացրել է ռուսական ռեալիստական արվեստի սկզբունքները, մեծ տեղ տվել հոգեբանական ռեալիստական արվեստին, բեմի և հանդիսատեսի կապն ուժեղացնելու նպատակով՝ իր ստեղծած դեկորացիաներով պարզեցրել բեմական ձևավորումը, նուրբ արվեստով միահյուսել երաժշտությունը, լուսավորությունը, ձայնը։ Արժանացել է Պատվո Լեգեոնի շքանշանի (1937)։
Լյուդմիլա Փիթnյան (օրիորդական ազգանունը՝ Սմանովա, 1895 թվական, Թիֆլիս 1951 թվական, Ռյուեյ–Մալմեզոն), դերասանուհի։ Ժորժ Փիթnյանի կինը։ Բեմ է բարձրացել 1916 թվականին, ամուսնու թատերախմբում։ Խաղացել է՝ Անյուտկա, Մաշա (Լ․ Տոլստոյի «Խավարի իշխանություն», 1917, «Կենդանի դիակ», 1918), Օֆելյա (Շեքսպիրի «Համլետ», 1920), Մարգարիտ Գոթիե (Դյումա-որդու «Կամելիազարդ տիկինը», 1921), Նորա (Իբսենի «Նորա», 1930), առավել բարձր արվեստով՝ Իոհաննա (Շոուի «Սուրբ Իոհաննան», 1925)։ 1939 թվականից ապրել և աշխատել է Շվեյցարիայում, ԱՄՆ–ում, Կանադայում, 1945 թվականից հետո՝ Փարիզում։
Սաշա (Ալեքսանդր) Ժորժի Փիթnյան (ծնվել է 1920 թվականին, Ժնևում), ֆրանսիական թատրոնի և կինոյի դերասան։ 1922 թվականից ապրել է Փարիզում։ Սովորել է ֆրանսիական լիցեյում և Լ․ Ժուվեի դերասանական դասընթացներում։ Բեմ է բարձրացել 1939 թվականին։ 1939-1949 թվականներին աշխատել է Ժնևի և Լոգանի թատրոններում։ 1949 թվականից հանդես է եկել նաև իբրև ռեժիսոր։ Կազմակերպել է «Փիթոև ընկերություն» թատրոնը, եղել «Մոդեռն» թատրոնի տնօրեն, ուր բեմադրել է Չեխովի «Ճայ»–ը։ 1956 թվականին, Գորկու «Հատակում» պիեսի բեմադրության համար արժանացել է Մոլիերյան մրցանակի։
Ստենկա (գյուղ, Սումիի շրջան)
Ստենկա (Стінка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ստենկա գյուղում բնակվում էր 116 մարդ։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
Պախոմով (Տոբիշի վտակ)
Պախոմով (ППахомов), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Տոբիշ գետի աջ ափին՝ 32 կմ հեռավորության վրա։ Գետի երկարությունը կազմում է 28 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բազումթառ (այլ կիրառումներ)
Բազումթառ, կարող է վերաբերել՝
22 (թիվ)
22 (քսաներկու), բնական թիվ է
Բազումթառ (լեռնագագաթ)
Բազումթառ, Բազումաթառ, Բեզոբդալ, Բզովդալ, Բզովդարա, Դվալ, Թոդոր, լեռնագագաթ Հայաստանի Լոռու մարզում, գտնվում է Բազումի լեռնաշղթայում, Պուշկինո գյուղից 5 կմ հարավ-արևմուտք։ Բարձրությունը 2796 մ է ։ Լանջերի մի մասը անտաոապատ է։ Լեռան ստորոտում նշմարվում են հին բնակավայրի հետքեր։ Այստեղ կա մի անցք, որը խորանում է լեռան մեջ, այն ժամանակին կոչել են Որմակա դուռ։ Ոմանք ենթադրամ են, որ հին անունը Որմակ է եղել ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռնագրություն
Սիգերու Ինոդա
Սիգերու Ինոդա, ճապոնացի սիրող աստղագետ և աստերոիդների հայտնաբերող։ Աշխատել է Կարասույամաում։
Բարնեվելդ (համայնք)
Բարնեվելդ (Barneveld ), համայնք Նիդերլանդների Խելդերլանդ մարզում։ Տարածքը 176,02 կմ² է, բնակչությունը՝ 53.156 (2011 թ.)։ Մեկ շնչի տարեկան միջին եկամուտը 12.200 եվրո է։
Սիգերու Ինոդա
Երկար ժամանակ աշխատել է որպես աչքի-վիրաբույժ Ձիտի համալսարանի հիվանդանոցում, ունի պրոֆեսորի կոչում։ Հանդիսանում է ակտիվ սիրող աստղագետ, ով այլ ճապոնացի սիրող աստղագետ Տակեշի Ուրատայի հետ համատեղ հայտնաբերել է ընդհանուր առմամբ 17 աստերոիդ, որոնցից մեկը նա հայտնաբերել է միանձնյա ։
Նրա պատվին է անվանվել (5484) Ինոդա աստերոիդը ։
Արտաքին հղումներ
Կատեգորիա:Ճապոնացի աստղագետներ Կատեգորիա:Աստերոիդ հայտնաբերողներ Կատեգորիա:Ակնաբույժներ Կատեգորիա:Սիրող աստղագետներ
Սուրբ Սեբաստիան
Սեբաստիան (Sebastianus), ), հռոմեացի լեգեոներ, որպես նահատակ երկրպագվող քրիստոնյա սուրբ։
Վարքագրություն
Սրբի կյանքի մասին շատ տեղեկություններ չկան։ Չնայած նրա վարքը պատմական հիմք չունի, սակայն ճշմարտանման է, քանի որ հարուստ չէ զանազան հրաշապատում դրվագներով, որոնցով հարուստ են մյուս սրբերի վարքերը, որոնք պատմական հիմք ունեն։
Սրբի վարքագրության համաձայն՝ Սեբաստիանը ծնվել է Գալլիայի Նարբոննա քաղաքում, ապրել և կրթություն է ստացել Մեդիոլանում՝ Միլանում, Դիոկղետիանոս և Մաքսիմինոս կայսրերի օրոք ղեկավարել է պրետորիան գվարդիան։
Նա եղել է քրիստոնեության գաղտնի հետևորդ, ինչը բացահայտվել է, երբ նրա ընկերները՝ Մարկ և Մարկելլին եղբայրները, իրենց հավատի պատճառով դատապարտվել են մահվան։ Նրանց ծնողները, ընկերները և կանայք աղաչում էին, որ նրանք, հանուն կյանքի, հրաժարվեն իրենց հավատքից։ Սակայն, երբ եղբայրներն սկսում են տատանվել և պատրաստ էին ընդառաջել իրենց մտերիմներին, ընկերներին աջակցելու է գալիս Սեբաստիանը և իր խոսքով ոգեշնչում է եղբայրներին և համոզում, որ հավատարիմ մնան քրիստոնեությանը։ Սեբաստիանին լսողները տեսնում են յոթ հրեշտակներին և Պատանուն, որն օրհնում է Սեբաստիանին և ասում. «Դու միշտ լինելու ես Ինձ հետ»։
Սեբաստիանը ձերբակալվում է և հարցաքննվում, ինչից հետո կայսր Դիոկղետինոսը հրամայում է հեռացնել նրան քաղաքից, կապկպել և նետահարել։ Կարծելով, թե նա մահացել է, դահիճները նրան ընկած են թողնում, սակայն, ըստ երեևույթին, նրա կենսական օրգանները վնասված չեն լինում (մանարամասնություն, որին նկարիչները հաճախ ուշադրություն չեն դարձնում), և չնայած վերքերը խոր էին՝ դրանք մահացու չեն լինում։
Իրինա անունով այրին գիշերը գալիս է նրան թաղելու, սակայն, երբ տեսնում է, որ նա ողջ է, խնամում և առողջացնում է նրան։ Շատ քրիստոնյաներ Սեբաստիանին խորհուրդ են տալիս փախչել Հռոմից, սակայն նա հրաժարվում է և իր հավատի վերաբերյալ նոր ապացույցով ներկայանում է կայսրին։ Այս անգամ Դիոկղետիանոս կայսեր հրամանով նրան քարածեծ անելով սպանում են, իսկ մարմինը նետում են Մեծ Կլոակայի մեջ։ Սուրբը երազում հայտնվում է քրիստոնեուհի Լուկինային և պատվիրում է իր մարմինը տեղափոխել և ամփոփել կատակոմբներում. կինը կատարում է նրա կամքը ։
Սուրբ Սեբաստիանի մասունքները գտնվում են Հռոմում՝ սբ. Սեբաստիանի անունը կրող կատակոմբներում կառուցված սբ. Սեբաստիան բազիլիկում։ Հունվարի 20-ին կաթոլիկ եկեղեցին նշում է սբ. Սեբաստիանի տոնը։ Ուղղափառ եկեղեցին դեկտեմբերի 31-ին հարգում է «Սուրբ Սեբաստիանի և նրա հավատակից ընկերների՝ Նիկոստրատի (գանձապահի), նրա կնոջ՝ Զոյայի, Կաստորիայի, քահանա Տրանկվիլլինի և նրա երկու որդիների՝ Մարկելլինի և Մարկի, սարկավագների, բանտապետի և նրա որդու՝ Սիմֆորիանի, եղբոր՝ Վիկտորինի, Տիվուրտիայի և Կաստուլայի հիշատակը» (եկեղեցական տոնացույցում որպես նրանց նահատակության տարեթիվ՝ հիշատակվում է 287 կամ 304 թվականը)։
Կերպարն արվեստում
V դարից սկսած՝ սուրբ Սեբաստիանի կերպարը լայն տարածում է գտել գեղանկարչության մեջ։ XV դարում նրան պատկերել ենԲենեդետտո Բոնֆիլին, Ջովաննի Բոլտրաֆֆիոն, Անդրեա Մանտենյան, Անտոնելլո դա Մեսինան, Սանդրո Բոտիչելլին, Անտոնիո դել Պոլլայոլոն, Վիտտորե Կարպաչչոն, Հանս Բալդունգը, Չիմա դա Կոնելյանոն և ուրիշներ։
XVI դարում սրբի կերպարը ոգեշնչել է այնպիսի նկարիչների, ինչպիսիք են Ամիկո Ասպերտինին, Անյոլո Բրոնձինոն, Անտոնիս վան Դեյքը, Պաոլո Վերոնեզեն, Կարավաջոն, Գվերչինոն, Դոմենիկինոն, Դյուրերը, Աննիբալե Կարրաչին, Լորենցո Լոտտոն, Գվիդո Ռենին, Ջորջ դե Լատուրը, Սալվադոր Ռոզան։ XVIII դարում՝ Ջովաննի Պելլեգրինին և Տիեպոլոն, XIX դարում՝ Կամիլ Կորոն, Ֆրանսուա- Քսավյե Ֆաբրը, Գյուստավ Մորոն, Օդիլոն Ռեդոն, Անտոնիո դե լա Գանդարան։ XX դարում՝ Սալվադոր Դալին և Անխել Սարրագան։ Կովբոյական վեսթերն արվեստում՝ Դելմասա Խաուն (1990 թ.):
Վեսթմինսթերյան արքեպիսկոպոս Ուայզմենի «Ֆաբիոլա» պատմվածքում Սեբաստիանը ներկայացվել է և՛ որպես հարգված գվարդիական, և՛ որպես նահատակ։
Այս դեպքում Սուրբ Սեբաստիանի կերպարին ավելի հաճախ ասոցիացվում է հոմոսեքսուալության հետ, իսկ հոմոսեքսուալները նրան համարում են իրենց հովանավորը։ Այս ավանդույթը շարունակվել է նաև XX դարի մշակույթում։ XX դարի գեյ-մշակույթում ի հայտ են եկել Սեբաստիանին առնչվող նոր, սեքսուալ կերպարներ։ Նրա գունազարդ խաղարկային կերպարին հանդիպում ենք ֆրանսիացի հանրահայտ լուսանկարիչների՝ Պիեռի և Ժիլի նկարներում (1987 և 1994 թթ․) և կովբոյական վեսթերնում՝ Դելմասա Խաուի նկարներում (1990 թ.)։ Կառլոս Սանրունեն նրան ներկայացրել է մեքսիկ պատանու ոճային կերպարով (1995 թ)։ Մարիո Պատինյոն նրա կերպարն օգտագործել է գրավիչ համակարգչային գրաֆիկայում (1999 թ.)։ Ջոն Լոգանի սցենարի մի դրվագում Սեբաստիանը ներկայացվել է սիրային բաց տեսարանում (2001 թ.) ։
Սրբի պատմությունը հիշատակվում է Ջորջ Օրուելի «1984» վեպում․ «նետահարված է, ինչպես սուրբ Սեբաստիանը», և Թոմաս Գարդիի «Վերադարձ հայրենիք» վեպում․ «առանձին կաթիլները խոցում էին Թոմազիին, ինչպես նետերը սուրբ Սեբաստիանին» ։
Յուկիո Միսիմայի «Դիմակի խոստովանությունը» վեպում Գվիդո Ռենիի նկարի ազդեցությամբ գլխավոր հերոսն առաջին անգամ սեքսուալ զգացողություններ է ունենում, ինչից հետո նա արձակ պոեմ է գրում Սեբաստիանի մասին։
Լորա Բոչարովայի «Ձիթապտղի հյութ» վիպակն ամբողջությամբ նվիրվել է սուրբ Սեբաստիանին։
Վլադիմիր Դուդինցևի «Ճերմակ հանդերձներ» գրքում հերոսները դիտում են Անտոնելո դա Մեսինայի «Սուրբ Սեբաստիան» նկարը և զուգահեռներ են տանում այնտեղ նկարագրվող իրադարձությունների հետ։
Ռուս նկարիչ Մ․ Սոկոլովը ստեղծել է նկարների շարք՝ նվիրված սուրբ Սեբաստիանին (1921—1922 թթ․)։
Ֆրանսիացի կոմպոզիտոր Կլոդ Դեբյուսին հեղինակել է «Սուրբ Սեբաստիանի նահատակությունը» խմբային-վոկալ ստեղծագործությունը (англ. The Martyrdom of St. Sebastian)։
Սուրբ Սեբաստիանի սխրագործության թեման առանցքային տեղ ունի Վիկտոր Պելևինի «Բոն տոնակատարության հյուրը» պատմվածքում։
Արտաքին հղումներ
Կատեգորիա:Քրիստոնեական սրբեր Կատեգորիա:Հին հռոմեացիներ
Նրա կնոջ օրագիրը
«Նրա կնոջ օրագիրը» («Дневник его жены»), ռուսական գեղարվեստական ֆիլմ, որը նկարահանել է ռեժիսոր Ալեքսեյ Ուչիտելը 2000 թվականին։ Արժանացել է «Կինոտավր» կինոփառատոնի գլխավոր մրցանակի լավագույն ֆիլմի համար։
Մրցանակներ
Ֆիլմը Ռուսաստանի կողմից ներկայացվել է «Օսկարի» որպես օտարալեզու լավագույն ֆիլմ, սակայն չի ընդունվել որպես թեկնածու ։
Արտաքին հղումներ
Կատեգորիա:Ռուսական ֆիլմեր Կատեգորիա:2000 ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ռուսական դրամա ֆիլմեր Կատեգորիա:Ռուսական կենսագրական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:«Կինոտավր» մրցանակի արժանացած ֆիլմեր
Զլատոուստովսկ
Զլատոուստովսկ (Златоустовск), գյուղ Ռուսաստանի, Ամուրի մարզի Սելեմջինսկի շրջանի կազմում։
Բնակչությունը 2010 թվականին գրանցված տվյալներով կազմում էր 730 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1891 թվականին հիմնադրված բնակավայրեր Կատեգորիա:Ռուսաստանի Ամուրի մարզի Սելեմջինսկի շրջանի բնակավայրեր
Յոթ-Փարա
Յոթ-Փարա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Պերետիչիխա
Պերետիչիխա (Перетычиха), գյուղ Ռուսաստանի Պրիմորիեի երկրամասի Տերնեյսկի շրջանի կազմում։
Բնակչությունը 2002 թվականին գրանցված տվյալներով կազմում էր 136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Տերնեյսկի շրջանի բնակավայրեր
Շտեֆի Գրաֆ
Մարիա Շտեֆանի, «Շտեֆի Գրաֆ» (Stefanie Maria "Steffi" Graf, ), գերմանացի նախկին թենիսիստուհի։
Ծանոթագրություններ
Կատեգորիա:Գերմանացի թենիսիստներ Կատեգորիա:Ուիմբլդոնի մրցաշարի կանանց մենախաղի հաղթողներ
Կարմիր բանակի ներխուժումը Բուդապեշտ
Կարմիր բանակի ներխուժումը Բուդապեշտ, խորհրդային իրականության մեջ հայտնի է որպես Բուդապեշտի ռազմագործողություն (Ungarischer Betrieb), խորհրդային կարմիր բանակի և Ռումինիայի զինված ուժերի համատեղ ռազմական գործողությունն ընդդեմ Հունգարիայի ազգային միասնության կառավարության և վերջինիս ռազմավարական դաշնակից Նացիստական Գերմանիայի ։
Բուդապեշտի ռազմագործողությունը սկսվում է 1944 թվականի հոկտեմբերի 29-ին՝ խորհրդային բանակի ինտերվացիայով և ավարտվում 1945 թվականի փետրվարի 13-ին։ Կողմերի միջև ընթանում են բավականին արյունարբու մարտեր և ինքնին սա համարվում է կենտրոնական Եվրոպայում խորհրդային բանակի իրականացրած ամենադժվարին ռազմագործողություններից մեկը ։
Հակամարտությունն ավարտվում է Խորհրդային Միության և դաշնակից Ռումինիայի հաղթանակով և անուղղակիորեն կարևոր ազդեցություն է ունենում աշխարհամարտի ելքի վրա։
Նախապատերազմային դրություն
1944 թվականին՝ «Մարգարետե» ռազմագործողության արդյունքում գերմանական վերմախտը տեղակայվում է Հունգարիայում՝ դառնալով Նացիստական Գերմանիայի դաշնակիցը կենտրոնական Եվրոպայում։ Հոկտեմբերի 15-ին Միկլոշ Հորթին հայտարարում է Խորհրդային Միության հետ զինադադարի պայմանագրի ստորագրման մասին, սակայն անգամ համաձայնությունից հետո հունգարական զորքերը չեն դադարում պայքարել խորհրդային ուժերի դեմ։ Հաջորդիվ Գերմանիայի զինված ուժերը սկսում են «Պանցերֆաուստ» օպերացիան, որի ընթացքում էլ գերեվարում են Հունգարիայի առաջնորդի որդուն՝ Միկլոշ Հորթ կրտսերին։
Որդու կյանքի դիմաց Հորթը ստիպված է լինում հրաժարվել իշխանությունից, չեղյալ հայտարարել ԽՍՀՄ-ի հետ կնքված զինադադարի համաձայնությունը, ինչպես նաև կառավարության գլուխ նշանակել «Խաչված նետեր» կուսակցության եվրոպական գրասենյակի ղեկավար Ֆերենց Սալաշին ։
1944 թվականի հոկտեմբերին խորհրդային ուժերը ներխուժում են Հունգարիա և գերմանացիները կանգնում են բազմաճակատ կռիվների խնդրի առաջ (վերջիններս ռազմական գործողություններ են վարում միաժամանակ Ռումինիայում, Բուլղարիայում և Ֆինլանդիայում՝ Իտալիայի, Ֆրանսիայի և ԽՍՀՄ-ի դեմ)։ Զարգացնելով մարտավարական հաջողությունները՝ կարմիր բանակը հարձակվողական գործողություններ են իրականացրել Հարավսլավիայում և արևելյան Պրուսիայում ։ Գերմանացիներն ունեցել են բազմաթիվ կորուսներ, խարխլել ռազմական ավիացիայի ենթակառուցվածքները։
Ադոլֆ Հիտլերը բավականաչափ կարևորում էր Հունգարիայի նավթի պաշարների անհրաժեշտությունը և դա է պատճառը, որ վերջինս համառորեն պայքարում էր Բուդապեշտի համար։ Պատահական չէ, որ նա ասել է, որ «ես ավելի շուտ կհանձնեմ Բեռլինը, քան հունգարական նավթառատ տարածաշրջաններն ու Ավստրիան» ։
Ծանոթագրություններ
Կատեգորիա:Հունգարիան Երկրորդ համաշխարհային պատերազմում Կատեգորիա:Հունգարիայի ճակատամարտեր Կատեգորիա:ԽՍՀՄ ճակատամարտեր Կատեգորիա:Գերմանիայի ճակատամարտեր
Մոսկվայի քաղաքային դումայի ընտրություններ (2019)
Մոսկվայի քաղաքային դումայի յոթերորդ գումարման ընտրությունները տեղի կունենան 2019 թվականի սեպտեմբերի 8-ին՝ քվեարկության միասնական օրը։ Ընտրությունները տեղի կունենան մեծամասնական ընտրակարգով։ 45 պատգամավորներ կընտրվեն միամանդատ ընտրատարածքներում։ Պատգամավորներն ընտրվում են 5 տարի ժամկետով՝ մինչև 2024 թվականը ։
2019 թվականի հուլիսի 1-ի դրությամբ՝ Մոսկվայում գրանցվել է 7 308 469 ընտրող ։
Մոսկվայի քաղաքային ընտրական հանձնաժողովի նախագահը Վալենտին Գորբունովն է   ։
Ընտրությունների նախապատրաստման շրջանակներում հասարակական լայն արձագանք և բողոքի զանգվածային ակցիաներ են առաջացրել անկախ թեկնածուների հայտարարությունները, որոնք հայտարարել են գրանցման ընթացակարգի շրջանակներում իշխանության մարմինների և իրենց մրցակիցների կողմից բազմաթիվ խախտումների մասին ։ 2019 թվականի հուլիսի 20-ին և օգոստոսի 10-ին Սախարովի պողոտայի հանրահավաքները դարձել են վերջին տարիներին խոշորագույն քաղաքական ակցիաները, իսկ քաղաքապետարանի մոտ 2019 թվականի հուլիսի 27-ի չհամաձայնեցված հանրահավաքը ռեկորդային է եղել ձերբակալվածների թվով։ Մոսկվայի քաղաքային ընտրական հանձնաժողովն իր կողմից հայտարարել է այդ թեկնածուների կողմից ճնշումների մասին ։
Դեպքի հետաքննությանը մասնակցում է Ռուսաստանի Դաշնության Անվտանգության դաշնային ծառայությունը։ Մայրաքաղաքի ընտրական հանձնաժողովների աշխատանքին խոչընդոտելու մասին քրեական գործը ղեկավարում է ԱԴԾ սահմանադրական կարգի պաշտպանության ծառայությունը։ Հետախուզական գործակալությունը որոնում է ընդդիմության կապերը օտարերկրյա կառույցների հետ և փորձում է ապացուցել դրսից բողոքների ֆինանսավորումը ։
Բողոքի ցույցերը ուղեկցվել են չգրանցված թեկնածուների զանգվածային վարչական ձերբակալություններով ։
Ընտրությունների նախապատրաստում
2019 թվականի մարտին Մոսկվայի ԿԸՀ-ն առաջարկել էր քվեարկելու իրավունք տալ երկրում ժամանակավոր գրանցում ունեցող եկվորներին ։ Այս փոփոխությունն ուժի մեջ կմտնի արդեն 2019 թվականի ընտրություններից հետո ։
Մոսկվայի քաղաքային ընտրական հանձնաժողովը կազմակերպում է 3 616 ընտրատեղամաս, որոնցից 3 440-ը՝ ըստ բնակության վայրի, 176-ը՝ ժամանակավոր կացության վայրերում (հիվանդանոցներում, առողջարաններում, կասկածյալներին և մեղադրյալներին կալանքի տակ պահելու վայրերում և ժամանակավոր կացության այլ վայրերում) ։
«Գոլոս» փաստաբանական շարժումը վերլուծել է վարչական շրջանների պրեֆեկտուրաների կողմից հիմնադրված մոսկովյան թերթերի տպաքանակները 2019 թվականի հունվար-հունիս ամիսների ընթացքում և եկել այն եզրակացությանը, որ դրանցում ակտիվորեն առաջ են մղվել Մոսկվայի քաղաքային դումայի «իշխանամետ» թեկնածուները ։
Էլեկտրոնային քվեարկություն
2019 թվականի մարտի սկզբին «Իմ քաղաքը իմ թաղամասն է։ Զարգացման հեռանկարներ» ֆորումում հայտարարվել է էլեկտրոնային քվեարկության փորձի անցկացման մասին՝ Մոսկվայի քաղաքային դումայի VII- ի պատգամավորների առաջիկա ընտրություններում ։ Գործընթացը կազմակերպելու համար ստեղծվել է աշխատանքային խումբ, միաժամանակ ընդունվել է օրենսդրություն։ Այսպիսով, Ռուսաստանի Դաշնության Պետդուման ապրիլի 15-ին առաջին ընթերցմամբ ընդունեց Մոսկվայի քաղաքային դումայի ընտրություններում ընտրական փորձնական էլեկտրոնային քվեարկության մասին օրենք, իսկ մայիսի 21-ին` երրորդ և վերջնական ընթերցմամբ ։ Մայիսի 29-ին նախագահ Վլադիմիր Պուտինը ստորագրել է օրենքը ։
Ապրիլի վերջին աշխատանքային խումբը որոշել է խորհուրդ տալ ԿԸՀ-ին փորձի համար ընտրել երեք ընտրատարածքներ ։ 45 ընտրատարածքներից փորձարկումներ անցկացնելու համար առանձնացվել է 16-ը։ Այնուհետև նրանք հարցում են անցկացրել տեղական ինքնավարության պատգամավորների շրջանում էլեկտրոնային քվեարկության նկատմամբ վերաբերմունքի վերաբերյալ։ Պատգամավորների որոշմամբ 7 ընտրատարածքներ հանվել են ցուցակից։ Մնացածներից երեք շրջանների ընտրությունն իրականացվել է «Ակտիվ քաղաքացի» պորտալում գրանցված բնակիչների հարցման միջոցով, որն անցկացվել է հունիսի 3-ից 9-ը ։ Ընտրվել են № 1 (Զելենոգրադ), № 10 (Բիբիրևո, Լիանոզովո, Սևերնի), № 30 ընտրատարածքները (Չերտանովոյի կենտրոնական, Չերտանովո հարավ) ։
2019 թվականի օգոստոսին աշխարհի առավել հարգված կրիպտոգրաֆներից մեկը՝ Ֆրանսիայի Գիտական հետազոտությունների ազգային կենտրոնի հետազոտությունների գծով տնօրեն Պիեռ Գոդրին, խոցելիություն է հայտնաբերել տվյալների կոդավորման համակարգում, որը կօգտագործվի Մոսկվայի քաղաքային դումայի ընտրություններում ։
Ընտրատարածքներ
Մոսկվան բաժանված է 45 շրջանների, որոնց մեծ մասը ներառում է թերի շրջանները։ Ընտրատարածքների սխեման 2014 թվականի ընտրություններից չի փոխվել։
Թեկնածուների առաջադրում և գրանցում
Գրանցման համար թեկնածուները պետք է իրենց աջակցությամբ հավաքեն ընտրողների ստորագրություններ՝ բոլոր ընտրողների 3%-ի չափով (4500-ից մինչև 5,500 ստորագրություն)։ Պետդումայում ներկայացված քաղաքական կուսակցությունների կողմից առաջադրված թեկնածուները ազատվում են ստորագրահավաքից (Միասնական Ռուսաստան, Կոմունիստական կուսակցություն, Լիբերալ-դեմոկրատական կուսակցություն, Արդար Ռուսաստան)         ։ Սակայն «Միասնական Ռուսաստանը» ոչ մի թեկնածու չի առաջադրել։ Նրա կողմնակիցները կմասնակցեն ինքնաառաջադրված ընտրություններին, քանի որ այժմ Մ«իասնական Ռուսաստանի» հետ կապը բացասաբար է անդրադառնում Մոսկվայի ընտրողների շրջանում ժողովրդականության վրա ։ Որպեսզի որքան հնարավոր է քիչ ինքնաառաջադրված անձինք անցնեն Մոսկվայի քաղաքային Դումա, Ալեքսեյ Նավալնին գործարկել է խելացի քվեարկություն նախագիծը, որը կոչ է անում քվեարկել Միասնական Ռուսաստանի կազմում չընդգրկվածների թվում առավել ուժեղ թեկնածուների օգտին ։
2019 թվականի հուլիսի 26-ին «Լիբերալ առաքելություն» հիմնադրամը հրապարակել է «2019 թվականի սեպտեմբերի 8-ին Մոսկվայի քաղաքային դումայի պատգամավորների ընտրություններում առաջադրման և գրանցման արդյունքները»։ Զեկույցի հեղինակների՝ Ալեքսանդր Կինև, Արկադի Լյուբարևի և Անդրեյ Մաքսիմովի կարծիքով՝ ՄՊԴ-ում թեկնածուների գրանցման արդյունքները խոսում են նրանց ոչ ադեկվատության և անարդարության մասին, հիմք են տալիս ենթադրելու անհավասար մոտեցում և նույնիսկ խտրականություն թեկնածուների գրանցման գործընթացում ։
« Նովայա գազետայի » լրագրողները, վերլուծելով թեկնածուների ներկայացրած փաստաթղթերի ձևաչափը, հանգել են այն եզրակացության, որ Մոսկվայի քաղաքային դումայի իշխանամետ թեկնածուների և համակարգային ընդդիմության նրանց մրցակիցների փաստաթղթերը պատրաստվել են մասնագետների մեկ թիմի կողմից ։
«Դոժդ» հեռուստաընկերության լրագրողները, վերլուծելով նախընտրական քարոզչության ֆինանսավորման վերաբերյալ տվյալները, եկել են այն եզրակացության, որ Մոսկվայի քաղաքային դումայում գործող իշխանություններին հավատարիմ անկախ ինքնաառաջադրումներն իրենց նախընտրական քարոզարշավների համար ստացել են 800 միլիոն ռուբլի Միասնական Ռուսաստանի հետ կապված հիմնադրամներից ։ Նման հիմնադրամներից նվիրատվություններ ստացած թեկնածուների թվում են տնտեսագիտության բարձրագույն դպրոցի պրոռեկտոր Վալերի Քասամարան, Վինոգրադովի անվան հիվանդանոցի գլխավոր բժիշկ Օլգա Շարապովան, «Ռոսիա-1»-ի լրագրող Անդրեյ Մեդվեդևը, հեռուստահաղորդավարուհի և լողորդ Մարիա Կիսելյովան։ Նվիրատուների հաշիվների միջոցով՝ ժողովրդական նախագծերի հիմնադրամ, տարածաշրջանային համագործակցության և զարգացման աջակցության ազգային հիմնադրամ և ապագա սերունդների աջակցության հիմնադրամ անցել է 584 միլիոն ռուբլի։ Նրանք հովանավորել են 45 ընտրատարածքներից 21-ի թեկնածուներին։ Բացի այդ, մեկ նվիրաբերողը չի կարող ուղարկել ավելի քան 17,5 միլիոն ռուբլի։ Այս կանոնը խախտել են ինը թեկնածուներ՝ Եվգենի Նիֆանտյևը (11-րդ շրջան), Նատալյա Պոչինոկը (14-րդ շրջան), Անտոն Մոլևը (16-րդ շրջան), Լյուդմիլա Գուսևան (33-րդ շրջան), Օլգա Շարապովան (36-րդ շրջան), Իրինա Նազարովան (18-րդ շրջան), Լարիսա Կարտավցևան (10-րդ շրջան), Իգոր Բուսկինը (13-րդ շրջան) և Վալերի Կասամարան (45-րդ շրջան) ։
Ընտրատարածքային ընտրական հանձնաժողովներում մերժում ստացած թեկնածուների ցանկը․
Բողոքի ցույցեր Մոսկվայում՝ կապված անկախ թեկնածուների արգելքի հետ
Թեկնածուների հավաքած ստորագրությունների ստուգման արդյունքում Մոսկվայի քաղաքային ընտրական հանձնաժողովը հրաժարվեց գրանցել ընդդիմության մի քանի անկախ թեկնածուների։ Պատճառը մերժված ստորագրությունների բարձր տոկոսն էր (ամուսնության առավելագույն թույլատրելի մասնաբաժինը կազմում է 10 %)։ Անկախ թեկնածուները Մոսկվայի քաղաքային ընտրական հանձնաժողովին մեղադրել են ստորագրությունները ստուգելիս կեղծելու մեջ, որն ուղղված է ամուսնության բարձր տոկոսի պատրվակով ընդդիմությանն արգելել մասնակցել ընտրություններին։ Այսպես, Դմիտրի Գուդկովը հայտնել է, որ իր ստորագրությունների մի մասը կեղծվել է այն ժամանակ, երբ աշխատանքային հանձնաժողովի անդամները ձեռքով այն անցկացրել են արձանագրության մեջ Ընտրությունների և ՆԳՆ-ի տվյալների բազաների ստուգման համար։ Գուդկովը պնդում է, որ անձնական տվյալները սխալներով են մուտքագրվել, ինչի արդյունքում տվյալների բազաները հայտնել են, որ նման մարդիկ գոյություն չունեն։ Լյուբով Սոբոլը հայտնել է, որ Դաշնային միգրացիոն ծառայության բազայի ստուգումն իրականացրել են նրանից գաղտնի, իսկ ՆԳՆ ձեռագրագետների տեղեկանքը չի պարունակում գնահատման մեթոդների բացատրություններ, հաշվարկներ, ձեռագրի նմուշներ։ Ի նշան բողոքի՝ Սոբոլը հուլիսի 13-ից հացադուլ է հայտարարել, որը դադարեցրել է օգոստոսի 14-ին ։
Միևնույն ժամանակ, Մոսկվայի քաղաքային ընտրական հանձնաժողովը գրանցել է «Ռուսաստանի կոմունիստներ» կուսակցության 32 ինքնաառաջադրված թեկնածու, որը հանդիսանում է ՌԴԿԿ-ի խոչընդոտը (հիմնականում նմանատիպ տարբերանշանով և նմանատիպ անվանմամբ) և որի ժողովրդականությունը մեծ չէ։ Այս բոլոր թեկնածուները գրեթե հայտնի չեն Մոսկվայում, մեծ մասամբ՝ տնային տնտեսուհիներ, ուսանողներ և ցածր որակավորում ունեցող աշխատողներ ։ Լրագրողները նաև պարզել են, որ «Ռուսաստանի կոմունիստների» ինքնառաջադրվածների և նրանց, ում աջակցում է « Միասնական Ռուսաստանը », գործունեությունը համակարգվում է մեկ կենտրոնից ։ Բացի այդ, մոսկվացիների մեծ մասը ոչ մի անգամ փողոցներում ստորագրահավաք չի կազմակերպել «Ռուսաստանի կոմունիստների» կամ «Միասնական Ռուսաստանի» թեկնածուների համար  (վերջիններս թաքցնում են իրենց կուսակցական պատկանելությունը )։ Այս հակասությունն էլ խթան հանդիսացավ քաղաքական ճգնաժամի սկզբի համար ։
Քաղաքային ընտրական հանձնաժողովը 23 բողոք է ստացել թեկնածուներից, որոնցից միայն մեկը բավարարվել է ։
Արտաքին հղումներ
Կատեգորիա:Բողոքի ակցիաներ Ռուսաստանում
Ատլանտա Հոքս
«Ատլանտա Հոքս» (Atlanta Hawks), ամերիկյան պրոֆեսիոնալ բասկետբոլային ակումբ։ Տեղակայված է ԱՄՆ Ջորջիա նահանգի վարչական կենտրոն Ատլանտա քաղաքում։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի հարավարևելյան դիվիզիոնում (բաժանմունք)։
Տան հանդիպումներն անցկացնում է «Ֆիլիպս արենա» մարզապալատում։
Ակումբի պատմությունը
Ողջ պատմության ընթացքում ակումբը բազմաթիվ անգամ փոխել է տնային քաղաքը, ինչպես նաև կրել այլ անվանումներ՝ սկզբնապես կոչվելով «Բաֆալո Բայսոնս» (1946)։ Նույն տարի ակումբը տեղափոխվել է Իլինոյս նահանգի Մոլին քաղաք և ստացել «Թրայ-սիթիս Բլեքհոքս» անվանումը՝ մինչև 1951 թվականը (NBA-ի կազմ է մտել 1949 թվականին)։ 1951 թվականին ստացել է «Հոքս» (Hawks - բազեներ) անվանումը, և տեղափոխվել Միլուոքի, այնուհետև 1955 թ.-ին՝ Սենթ Լուիս։ 1958 թ.-ին ՝ Սենթ Լուիսի կազմում ակումբը նվաճել է առաջին և թերևս միակ NBA-ի գավաթը։ 1968 թվականին վերջնականապես տեղակայվել է Ատլանտայում։
Արտաքին հղումներ
Կատեգորիա:ԲԱԱ ակումբներ
Լագոդինցի
Լագոդինցի (Лагодинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Լագոդինցի գյուղում բնակվում էր 929 մարդ։ Բնակավայրը զբաղեցնում է 2445 կմ² տարածք։ Բնակչության խտությունը կազմում էր 379,96 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
(4557) Միկա
(4557) Միկա (Mika), աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 14-ին Մասայուկի Յանայի և Կաձուրո Վատանաբեի կողմից Կիտամիում ։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Մասայուկի Յանայի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մագդալենա Ցվետկովսկա
Մագդալենա Ցվետկովսկա (մակեդոներեն` Мaгдaленa Цветковскa, ծնվ. 1987 թ. հունիսի 19, Մակեդոնիա, Տետևո), մակեդոնացի երգչուհի։
Կենսագրություն
Մագդալենա Ցվետովսկան ծնվել է 1987 թվականի հունիսի 19-ին Մակեդոնական Տետևո քաղաքում։ Նա իր երաժշտական կարիերան սկսել է 8 տարեկանից` մասնակցելով "Jabolchinja" երգի փառատոնին նա զբաղեցնում է առաջին հորիզոնականը և այնուհետև դառնում է "4Play" խմբի անդամ։
2010 թվականին Մագդալենան իր "Me boli" երգով մասնակցում է "Suncane Skale" մրցույթին և զբաղեցնում է երկրորդ հորիզոնականը։
Արտաքին հղումներ
Կատեգորիա:1987 ծնունդներ Կատեգորիա:Դեկտեմբերի 17 ծնունդներ Կատեգորիա:Մակեդոնացի երգչուհիներ
Վիլկովո
Վիլկովո (Вилкове), քաղաք Ուկրաինայի Օդեսայի մարզի Կիլիյայի շրջանում, ավանային խորհրդի կենտրոն։ Հիմնադրվել է 1746 թվականին։
2011 թվականի տվյալներով Վիլկովո քաղաքում բնակվում էր 8 570 մարդ։ Բնակավայրը զբաղեցնում է 350 կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1746 թվականին հիմնադրված բնակավայրեր
Բեդում (համայնք)
Բեդում (Bedum ), համայնք Նիդերլանդների Խրոնինգեն մարզում։ Տարածքը 44,58 կմ² է, բնակչությունը՝ 10.459 (2011 թ.)։ Մեկ շնչի տարեկան միջին եկամուտը 12.200 եվրո է։
Կատեգորիա:Խրոնինգենի համայնքներ
Կանանգա
Կանանգա (Kananga), նախկինում Լուլուաբուրգ, քաղաք Կոնգոյի Դեմոկրատական Հանրապետությունում (նախկ․՝ Զաիր), Արևմտյան Կասաի նահանգի վարչական կենտրոնը։ 1061181 բնակիչ (2012) ։
Պատմություն
Գերմանական ճանապարհորդ Հերման վոն Վիսմանը 1884 թվականին ստեղծվել է ճամբար Լուլունա գետի ձախ ափին և դրա մոտակայքում կառուցվեց քաղաքը։ Ավելի ուշ Վիսման ճամբարի աջակողմում կառուցվեց կայարան։ Ըստ 2006 թվականի Սահմանադրության, Կոնգոյի Դեմոկրատական Հանրապետությունը բաղկացած է 25 մարզերից և մայրաքաղաքից (Կինշասա) ։ Արևմտյան մասը բաժանված է երկու մարզերի։ Կանանգան դարձավ Լուլուա մարզի կենտրոնը։
Աշխարհագրություն
Քաղաքը գտնվում է Լուլուա գետի Կասաի վտակի մոտ, Իլեբո Լուբումբաշ երկաթուղայինի կողքին, ծովի մակերևույթից 608 մ բարձրության վրա ։ Քաղաքը կարևոր առևտրային և քաղաքական կենտրոն է։ Քաղաքում կա թանգարան և օդակայան։
Ծանոթագրություններ
Կատեգորիա:Կոնգոյի Դեմոկրատական Հանրապետության քաղաքներ Կատեգորիա:1884 թվականին հիմնադրված բնակավայրեր
Զմանովո (գյուղ, Բորիսոգլեբսկի շրջան)
Զմանովո (Зманово), գյուղ Ռուսաստանի, Յարոսլավլի մարզի Բորիսոգլեբսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Բորիսոգլեբսկի շրջանի բնակավայրեր
Պեչայոլ
Պեչայոլ (Пачаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյու գետի ձախ ափին՝ 62 կմ հեռավորության վրա։ Գետի երկարությունը կազմում է 14 կմ։
Թակարդ (պիես)
Սյուժե
Լոնդոնում սպանություն է տեղի ունեցել։ Մարի Լիոնի՝ զոհի դիակի մոտ հայտնաբերվել է նոթատետր։ Ոստիկանությունը ռադիոյով հայտնում է, որ փնտրվում է սպանության կասկածյալին՝ մուգ գույնի վերարկուով, վառ գույնի շարֆով և ֆետրե գլխարկով։ «Մոնքսուել մենոր» պանսիոնատում, որը պատկանում է երիտասարդ Ռելսթոն ամուսնական զույգ, սկսում են հավաքել հյուրերին՝ Քրիստափոր Ռեն, միսիս Բոյլ, մայոր Մետկալֆը և միսիս Քեյսթուելը։ Ձյան պատճառով նրանք փակվում են տանը և սպանության մասին կարդում են թերթերում։ Գալիս է մեկ այլ հյուր՝ պարոն Պարավիչինին, որի մեքենան մնացել էր ձյան մեջ։
Պեչայոլ
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Թակարդ (պիես)
Ագաթա Քրիստին իր պիեսի մասին
«Սա մի պատմություն է, որ կարող է պատահել ցանկացած մարդու հետ։ Դա այնքան էլ վախենալու չէ։ Սա ֆարս չէ, բայց ամեն ինչից մի քիչ կա։ Թերևս, հենց սա դուր կգա հասարակությանը» ։
Պեչայոլ
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Թակարդ (պիես)
Էկրանավորում
1990 թվականին ռեժիսոր Սամսոն Սամսոնովը Ագաթա Քրիստիի պիեսի հիման վրա սկսեց նկարել համանուն ֆիլմ Վլադիմիր Բասովի սցենարով։ Ֆիլմի գլխավոր դերերում եղել են Բորիս Խիմիչևը, Վլադիմիր Սոշալսկին, Նիկիտա Վիսոցկին։
Պեչայոլ
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Թակարդ (պիես)
Արտաքին հղումներ
Կատեգորիա:Բրիտանական պիեսներ
Կատա Դալստրյոմ
Աննա Մարիա Կատարինա «Կատա» Դալստրյոմ (Kata Dalström, ի ծնե՝ Կարլբերգ, Carlberg, ), շվեդ սոցիալիստ և գրող, հայտնի է որպես Շվեդիայում «սոցիալիստական բանվորական շարժման մայր» ։
Կենսագրություն
Կատա Դալստրյոմը ծնվել է 1858 թվականի դեկտեմբերի 18-ին հարուստ պրոֆեսորի ընտանիքում։ Նրա հայացքները ձևավորվել են Էլլեն Կեյի և Կնուտ Վիկսելլի մտավոր շրջանում, որոնք տանում էին նախ ազատականությանը, իսկ այնուհետև սոցիալիզմին։ 1870-1880-ական թվականներին ակտիվ մասնակցություն է ունեցել Շվեդիայում արմատական ​​բուրժուական կանանց շարժմանը։ Զբաղվել է սոցիալական աշխատանքով, երեխաներին և երիտասարդ մայրերին օգնություն ցուցաբերելով, ինչպես նաև մշակույթի պատմությամբ։
Միլան Անտալ
Միլան Անտալ (Milan Antal, ), սլովակ աստղագետ, աստերոիդների հայտնաբերող, աշխատել է Կլետի աստղադիտարանում։ 1971-ից 1988 թվականները հայտնաբերել է ընդհանուր առմամբ 17 աստերոիդ, որոնցից ութը հայտնաբերվել են նրա կողմից Պիվնիցայի աստղադիտարանում աշխատելիս։
Կատա Դալստրյոմ
Կենսագրություն
1898 թվականից մասնակցել է արհմիութենական աշխատանքներին։ 1902 թվականից ներառված է եղել համաշվեդական գործադուլային կոմիտեի կազմում, ներգրավվել է 1905, 1908 և 1911 թվականների խոշոր գործադուլների կազմակերպմանը։ Համարվել է Շվեդիայի բանվորական շարժման ամենաուժեղ և հանրաճանաչ ագիտատորներից մեկը։ Հանդես է եկել Շվեդիայի և Նորվեգիայի միացյալ թագավորության դադարեցման և Շվեդիայից Նորվեգիայի անկախացման օգտին։
Չնայած Կատա Դալստրյոմը, լինելով անարխիզմի հակառակորդ, սատարել է Կարլ Բրանտինգին ընդդեմ Հինկե Բերգեգրենի, բայց միշտ պատկանել է սոցիալ-դեմոկրատների ձախ թևին։ Առաջին համաշխարհային պատերազմի ժամանակ միացել է Ցիմերվալդի ձախերին ։
1917 թվականին միացել է Շվեդիայի կոմունիստական կուսակցությանը։ Կատա Դալստրյոմը մասնակցել է Կոմինտերնի 2-րդ կոնգրեսի աշխատանքներին (Մոսկվա, 1920)։ Այնուամենայնիվ, նա անհանգստացած էր ԽՍՀՄ-ում աճող հակաժողովրդավարական տենդենցներից և Ցետ Հյոգլունդի հետ հեռացել է կոմունիստական կուսակցությունից՝ մնալով բավականին արմատական ձախ դիրքերում։
Կոմունիստական կուսակցության հետ անհամաձայնության պատճառների թվում էր նաև կրոնական հարցը. որպես տոլստոյականության և քրիստոնեական կոմունիզմի կողմնակից՝ Դալստրյոմը սոցիալիստական գաղափարները գտել է միանգամայն համատեղելի քրիստոնեական վարդապետության հետ և պաշտպանել է վերադարձը «սկզբնական քրիստոնեությանը» («Կոմունիստը կարո՞ղ է լինել քրիստոնյա» հարցին նա պատասխանել է. «Իսկ կապիտալիստը կարո՞ղ է քրիստոնյա լինել» ): Իր կյանքի վերջում նա իրեն հայտարարել է բուդդիստ ։
Դալստրյոմը գրել է մի շարք աշխատանքներ Շվեդիայի բանվոր դասակարգի դրության մասին, գեղարվեստական ստեղծագործություններ, աշխատանքներ սկանդինավյան դիցաբանության և լեգենդների վերաբերյալ, ինչպես նաև շվեդերեն է թարգմանել Կարլ Մարքսի որոշ աշխատանքներ։
Արտաքին հղումներ
Կատեգորիա:Շվեդիայի կոմունիստներ Կատեգորիա:Կոմինտերնի գործիչներ Կատեգորիա:Ֆեմինիստներ Կատեգորիա:Ֆեմինիստ գրողներ Կատեգորիա:Սոցիալիստ ֆեմինիստներ Կատեգորիա:Կոմունիստ կին գրողներ Կատեգորիա:Շվեդիայի քաղաքական գործիչներ
Միլան Անտալ
Նրա պատվին է անվանվել (6717) Անտալ աստերոիդը ։
Արտաքին հղումներ
Կատեգորիա:Սլովակ աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ
Բորիս Պոպով
Կենսագրություն
Բորիս Պոպովը ծնվել է բանվորի ընտանիքում։ 1926 թվականից օժանդակ բանվոր էր։ Աշխատել է Հարավ-Սիբիրյան մայրուղու շինարարությունում՝ որպես հողագործ բանվոր։ Ավելի ուշ, Բառնաուլում ընթերցասրահի ղեկավար՝ քարոզչական թիմի ղեկավարն էր։ 1929 թվականից ռեժիսոր և մշակութային միջոցառումների կազմակերպիչ Բաքվի, Նովոսիբիրսկի, Բառնաուլի ակումբներում։ Կարմիր բանակում ծառայելուց հետո, 1932 թվականից աշխատել է Լեռնային Ալթայսկում որպես լրագրող, կուսակցական աշխատանքի ընթացքում եղել է քաղաքային խորհրդի գործադիր կոմիտեի նախագահ։
Ստեղծագործական կյանք
Նա իր առաջին դեբյուտը կատարել է 1930 թվականին՝ «Հնգամյա պլան» բանաստեղծությունների ժողովածուով (Բաքու, 1930), առաջին գիրքը, որը լույս է տեսել Սիբիրում՝ «Ոսկե ճանկեր»։ Բազմաթիվ վեպերի և պատմվածքների հեղինակ է, այդ թվում՝ երեխաների և պատանիների համար, հուշերի գրքեր, բանաստեղծությունների ժողովածուներ։
Արտաքին հղումներ
Կատեգորիա:Ռուս գրողներ Կատեգորիա:Ռուս առակագիրներ Կատեգորիա:ԽՍՀՄ գրողների միության անդամներ Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Ռուսաստանի գրողների միության անդամներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային լրագրողներ Կատեգորիա:Խորհրդային հուշագիրներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Շնլվա
Շնլվա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Թավշանլը
Թավշանլը (Tavşanlı), քաղաք Թուրքիայում, որը գտնվում է Յալովայի մարզում։ Մտնում է Ալթընովա շրջանի կազմի մեջ։
Աշխարհագրական դիրք
Թավշանլը քաղաքը գտնվում է Թուրքիայի հյուսիս-արևմուտքում՝ Մարմարածովյան տարածաշրջանի անատոլիական հատվածում, Մարմարա ծովի մաս կազմող Իզմիթի ծոցի հարավային ափերին։ Յալովա քաղաքից գտնվում է 12 կիլոմետր հեռավորության վրա։ Ծովի մակարդակից բարձրությունը կազմում է 18 մետր ։
Կլիմա
Կլիման բարեխառն ծովային է։ Օդի տարեկան միջին ջերմաստիճանը կազմում է 14 °C։ Ամենատաքը օգոստոս ամիսն է, երբ միջին ջերմաստիճանը հասնում է 26 °C, իսկ ամենացուրտը հունվարն է՝ 3 °C ։ Մթնոլորտային տեղումների միջին տարեկան քանակությունը կազմում է 1112 միլիմետր։ Ամենաշատ տեղումները թափվում են դեկտեմբերին՝ 158 միլիմետր, իսկ ամենաքիչը՝ հուլիսին՝ 37 միլիմետր ։
Բնակչություն
Թուրքիայի վիճակագրության ինստիտուտի տվյալներով Թավշանլըի բնակչությունը 2015 թվականի տվյալներով կազմել է 2846 մարդ, որից տղամարդիկ՝ 50,6 %, կանայք՝ 49,4 % : Բնակչության թվաքանակի փոփոխությունն ըստ տարիների.
Տնտեսություն
Թավշանլըի բնակչության մեծամասնությունը զբաղվում է գյուղատնտեսությամբ, հիմնականում անասնաբուծությամբ։
Բեյկ (համայնք)
Բեյկ (Beek ), համայնք Նիդերլանդների Լիմբուրխ մարզում։ Տարածքը 21 կմ² է, բնակչությունը՝ 16.525 (2011 թ.)։ Մեկ շնչի տարեկան միջին եկամուտը 13.400 եվրո է։
Կատեգորիա:Լիմբուրխի համայնքներ
Էլսե Հալինգ
Էլսե Հալինգ (Else Halling, ), նորվեգացի տեքստիլ նկարիչ։ Հայտնի է հին նորվեգական գոբելենների վերականգնման աշխատանքներով և մանածագործություն է դասավանդել Թրոնհեյմում, Դրամենում և Օսլոյում։ Պատկերազարդել է պետական կառույցներ, ինչպիսիք են Օսլոյում գտնվող Թագավորական պալատը, Աքերսհուս ամրոցը, Սթորթինգի շենքը և Օսլոյի քաղաքապետարանը։
Գործունեություն
Օսլոյի թագավորական պալատում գտնվող Kongeteppet աշխատանքի դիզայները Ալֆ Ռոլֆսենն է, իսկ Սթորթինգի շենքի երեք գորգերը Solens gang նախագծել է Քարեն Հոլսմարկը։ Ֆինլանդիայի պառլամենտում գտնվող Heroica աշխատանքը նախագծել է Հոկոն Սթենստադվոլդը ։
Մրցանակներ
Պարգևատրվել է Հայրենիքին մատուցած ծառայությունների համար ոսկե մեդալով, 1967 թվականին՝ Սուրբ Օլաֆի 1-ին աստիճանի ասպետի շքանշանով ։
Ծանոթագրություններ
Կատեգորիա:Նորվեգացի նկարչուհիներ Կատեգորիա:Նորվեգացի կին արվեստագետներ
Չիկագո Բուլս
«Չիկագո Բուլս» (Chicago Bulls), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի կենտրոնական դիվիզիոնում (բաժանմունք)։